**Тәрбиедегі өзекті мәселелер**

Ойлау - адамның өсіуімен қалыптасуындағы негізгі үдерістің бірі болып табылады. Ойлау дағдысының нәтижесінде тұлғаның бақыты мен өмірдегі табысы анықталады. Себебі жоспар құру, бастама көтеру, мәселелерді шешу, мүмкіндіктерді ашу және болашаққа іс-әрекет жоспарын жасау үшін ойлану керек. Дәлірек айтсақ ойлардың 3 түрі бар:

- аяқталған, толық ой:

- жауап іздеуші ой:

- эмоционалды ой:

Осылардың бірігуі арқылы ойлау жүйесі қалыптасады. Жауап іздеуші ой тұлғаның өз бетінше оқуын және білімді өз бетінше іздеу дағдысын дамытады.

Тұлға осы ойларды жүйелеп қолдана алса, онда өмірдің мәні де өзгереді, ал егер ойлау қабілет болмаса, тағдырың да басқара алмайды, ағын бағытымен жылжыған тығынға ұқсайды. Сондықтан ойды басқару, реттеу, оны дамытып отыру маңызды. Біз күнделікті өмірде өз асқазанымызды түрлі тамақтармен қажеттілігімізге қарай толтырып отырамыз. Дәл осындай қажеттілік мида да бар.

Тұлғаның өзін-өзі дамыту мен өз бетінше білім алуы маңызды. Білім көтеру мақсатында оқуы тұлғаның дамуыны, ақыл ойының дамуымен, шеңберден тыс ойлауына итермелейді.

Тұлғаның танымдық дамуы музыкамен айналысуыда көп септігін тигізеді. Бір мезетте саусақтармен қажетті ноталарды теруі, ән айтуы ми жұмысын жақсатыруға ықпал етеді. Сондықтан когнетивті ғылыммен айналысатын ғалымдар тіл үйрену, сурет салу, жазу нейрондық желіні жаттықтыратын жұмыстармен айналысуыды ерте жастан қолға алуды ұсынады. Яғни миға үнемі, үздіксіз жұмыс беріп отырудың маңыздылығына назар аударып отыруы. Сол себептен, ұсынатын жаттығулардың бәрі тұлғаның ойлауын дамытуға бағытталуы қажет етеді. Мысалы: Ежелгі Қытайда мемлекеттік қызметкер жұмысқа ниет еткен үміткерлерді қабылдау барысында екі талап қойылған. Біріншісі каллиграфия, ол адамның ми мен қол жаттығумен қатар, шыдамдылық, дәлдік, зейін шоғырландыру дағдыларын жетілдірген. Ал екінші өлең құрау. Ол адамның ойлау дағдысын дұрыс ұйымдастыруға ықпал етеді. Демек болашақ мемлекеттік қызметкер каллиграфиясын дамыту арқылы өзі ойын жазбаша дамытып, ақыл, ой, сана жұмыстарын өлең құрау арқылы дамытып өз тәжірибесіне қажет білік пен дағды қалыптастырған. Келесі кезекте тұлғаның қажеттілігіне назар аударамыз. Оқушылар оқу стилі бойынша өздерінің ойлауын жетілдіреді. Оқу стилі бойынша: визуал, аудиал, кинестетикалық және дискретті болып бөлінеді.

Визуал тұлға - ақпараттың көп бөлігін көру арқылы қабылдайды. Визуал бала ақпаратты қабылдауда көру сезіміне көбірек сүйенеді. Түсін, пішінін, өлшемін тез есте сақтайды. Визуал балалар мүсіндеуді, сурет салуды, қиюды және басқатырғыштарды құрастыруды жақсы көреді. Олардың әрекеттері мен ойындары көздерімен және қолдарымен әрекеттесуді қамтиды. Мұндай балалар ертегі тыңдағаннан гөрі кітаптағы суреттерге қарағанды жөн көреді. Көрнекілігі үшін оның не кигені маңызды, көйлектің түсін т.б.с.с Яғни, көру арқылы бала маңызды ақпаратты таңдайды. Құрбыларымен сөйлескенде де визуал тұлға әрбір әркетті бақылайды, содан кейін байланыс жасайды. Визуалдарды тәрбиелеуде сөйлеу қабілетін, коммуникативті дағдыларды (байланыс жасай білу), дене координациясын дамытуға көңіл бөлу керек.

Есту - қоршаған дүниені дыбыстар арқылы танып біледі, сондықтан ол басқаларға қарағанда ерте сөйлей бастайды және сөздік қоры мол. Мұндай балалар музыканы, аудио ертегілерді тыңдағанды ұнатады, талқылау және дәлелдеу үшін әңгімелер жүргізеді. Ол қалай сендіруді және айтылған ойды талдауды біледі, бірақ ашық ойындарға қатысуды ұнатпайды. Есту қабілеті бар балалар өте көпшіл. Олар көрнекі (айырмашылықтарды табу) және қимыл-қозғалыс қабылдауға (төбешікке ептілікпен көтерілу, тез және ұзақ жүгіру) байланысты дағдыларды дамытуда құрдастарынан артта қалуы мүмкін. Сондықтан осындай тұлғаны ойындар мен жаттығулардың көмегімен дамытқан жөн.

Кинестетикалық адам - бұл ақпаратты сезім, иіс, жанасу және қозғалыс арқылы қабылдайтын тұлға. Кішкентай тұлға әлемді жанасу мен қозғалыс арқылы зерттейді. Қозғалыс қабілеттері жақсы дамыған, көп қозғалады, әдетте ерте жүре бастайды. Мұндай нәресте секіру, жүгіру және күреспен байланысты белсенді ойындарды жақсы көреді, оған бір орында ұзақ отыру қиын, бәрін ұстап, сезінуді жақсы көреді. Тактильді сезімдер ол үшін өте маңызды, сондықтан оны жиі сипап, құшақтап, сүйіп, «тиіспе, ұстама» деген сүйікті фразаны аз қолдану керек.

Дискретті тұлға - ақпаратты қабылдауда сандарды, белгілерді және логикалық дәлелдерді қолдану арқылы логикалық түсіну арқылы жүзеге асатын тұлға. Әрбір бала белгілі бір дәрежеде данышпан, ал әрбір данышпан белгілі бір дәрежеде бала. Екеуінің жақындығы аңғалдық пен керемет қарапайымдылықтан көрінеді деп Артур Шопенгауэр атап көрсеткен. Жақсы баланы қажет емес дағдыларға үйрету өте оңай,олар басқаларға қарап бой түзейді. Сол себептен айналадағы тұлғалардан тез үйреніп, жаңа технологияларды тез және оңай ігеріп кете алады. Дегенмен интернет – ақпараттың шамадан тыс қолжетімділігі өсіп келе жатқан тұлғаның ой өрісінің дамуына кері ықпал етуі мүмкін.

Жылдан жылға өмір сүру сапасы жақсаруда, қажеттіліктер барған сайын артып келеді, бірақ азғырулар саны да бұрын-соңды болмаған пропорцияларға дейін өсуде. Бұл баланың материалдық байлыққа деген құштарлығын арттырады және оның эмоционалдық тепе-теңдігін бұзады. Дұрыс тәрбие болмаса, азғыру баланы бүлдіреді. Сондықтан оның сол қондырғыларға деген тәуелділігі пайда болады. Атап айтсақ ғылыми зерттеу жұмыстарының нәтижелеріне қарасақ ішімдікке, есірткеге, ойынға тәуелді адамдардың ми құрылыстарының айырмалышығының болмағандығын анықтаған. Яғни тұлға ерте жастан құрылғылғыларға тәуелді болса есейе келе онымен жұмыс жасау күрделенеді, тәуелділіктен айырту жұмыстарының қиындыққа әкеледі.

Заманауи ата-ана өз балаларының болашағы үшін үлкен жауапкершілікті өз мойнына алмаса болмайды. Кез келген қондырғыны пайдалану белгілі бір уақытпен ұсынылуы керек.

Сондықтан балаға көп көңіл бөлуі қажет. Оны тыңдауға, тапсырмаларды орындауға көмектесуге, оның табандылығы мен сыртқы әлеммен қарым-қатынасын дамыту жол табу. Оған мақтау мен марапаттар, мақұлдау мен қолдау, ата-ана махаббаты беру. Күн тәртібін дұрыс ұйымдастырып, өз рәсімдерін бірге ойлап табу. Мысалы, көшеде көбірек серуендеу, кино көру, бірге үй жинау. Баламен спорт секциясына таңдау жасауға қолдау жасау.

Бүгінгі күні біз балаларды 10-20 жылдан кейін келетін және адамнан жоғары кәсіби біліктілік, үздіксіз дамуға бейімділікті, күрделі мәселелерді шешуді және кез келген қиын жағдайдан абыроймен жеңуді талап ететін болашаққа дайындауымыз керек.

Стратегия, қуатты логика, ойлай білу, қорытындылай алу дағдыларын дамыту – өмір талабы. Балаларына жоғарыдағы айтылған қасиеттерді сіңіре білген ата-аналар бақытты.

Адам өмірінде бір ғана шедевр жасайды ол – өзін ғана!

Сол себептен барынша когнетивті дағдысы дамыған әлеуметтік ортада дұрыс қарым-қатынас жасай алатын өз бетінше оқи және өзін тұлға ретінде дамыта алатын, болашағын жоспарлай алатын тұлғаны қалыптастыру білім саласындағы қызметкерлердің жұмыстарының бірі .

Қорытындылай келе, Александр Лосев айтқандай ойлау дегеніміз – қашанда «неге» деген сұраққа жауап беру. Сұрақ неге деп айтылған кезде оны тұлға өмірмен, өзінің тәжірибесімен байланыстыра алады деп түсінеміз.